༄༅། །གནོད་སྦྱིན་ཤེས་པ་དཀར་བོའི་མནན་པའི་ཆོག་སྒྲིག་གནམ་ལྕགས་
རྡོ་རྗེའི་ལྷུན་པོ་ཞེས་བྱ་བ་བཞུགས་སོ། །
དཔལ་གསང་བའི་བདག་པོ་ཕྱག་ན་རྡོ་རྗེ་གོས་སྔོན་ཅན་ལ་སྒོ་གསུམ་གུས་པ་ཆེན་
པོས་ཕྱག་འཚལ་ལོ། །ཚེ་རབས་ཐམས་ཅད་དུ་འབྲལ་བ་མེད་པར་རྗེས་སུ་གཟུང་དུ་གསོལ།
དེ་ལ་འདིར་ཟངས་མཁར་ལོ་ཙཱ་བ་ནས་བརྒྱུད་པའི་འགྲོ་བཟང་སྙིང་བོའི་ལུགས་ཀྱི་རྣམ་སྲས་སེར་ཆེན་སྒྲུབ་པའི་རྣལ་
འབྱོར་བའི་དངོས་གྲུབ་ལ་བར་དུ་གཅོད་པའི་གནོད་སྦྱིན་ཤེས་པ་དཀར་བོའི་མནན་ཆོག་ལ། སྦྱོར་བ་བཅས་ཤོམས་ཀྱི་
རིམ་པ་དང་། དངོས་བཞི་གཉིས་ལས། དང་བོ་འདིའི་རྣལ་འབྱོར་བས་བརྒྱུད་པ་ཚད་ལྡན་ལས་གསང་བདག་གོས་སྔོན་
ཅན་དང་རྣམ་སྲས་སེར་ཆེན་གྱི་རྗེས་གནང་ཐོབ་ཅིང་། དམ་ཚིག་དང་ལྡན་པ་གོས་སྔོན་ཅན་གྱི་བསྙེན་པ་ཐུན་བཞིའི་རྣལ་
འབྱོར་གྱི་སྒོ་ནས་བྱེ་བ་གཅིག་སོང་བ་ངེས་ཅན་དུ་དགོས།
༈ སྦྱོར་བ་བཅས་ཤོམས་ལ། འཁོར་ལོ་བྲི་བ་དང་། ཧོམ་ཁུང་བཅའ་ཚུལ་ལོ། །དང་བོ་དར་དཀར་རམ་ཤོག་
བུ་དཀར་བོ་གྲུ་བཞི་བ་དྲི་མ་ངན་པས་མ་གོས་པའི་དབུས་སུ། ཤོག་བུའི་གྲ་ངོས་ལ་མགོ་བསྟན་པའི་ཤེས་པ་དཀར་བོའི་
གཟུགས་བེར་དཀར་དང་ས་གཞུ་གྱོན་པ། ཁྱི་དཀར་སྣ་དམར་ལ་པུས་བཙུག་ཏུ་འདུག་པ། ལག་པ་གཉིས་ཐལ་མོ་རྡེབ་
ཚུལ་ཅན་གྱི་ལྟོ་བར་གཅོད་བྱེད་ཀྱི་འཁོར་ལོ་རྩིབས་བརྒྱད་པ། ལྟེ་བའི་ཟླུམ་བསྐོར་གྱི་མཐར་རྩིབས་རྟེན་གྱི་མི་ཁྱུད་ཕྲ་
མོ་དང་། ཕྱི་མཐའི་མུ་ཁྱུད་ཀྱི་ཞིང་ས་ཆེན་པོ་དང་བཅས་པ་བསྐོར་བའི་དབུས་སུ་དྲི། དེའི་མཐར་དྲིའི་སྟེང་དུ། ཨོཾ་ནི་
ལཾ་བྷ་ར་དྷ་ར་བཛྲ་པཱ་ཎི་ཧཱུྃ་ཧཱུྃ་ཕཊ། གནོད་བྱེད་ཤེས་པ་དཀར་བོའི་སྲོག་ལ་ནན་རྦད། ཅེས་ཡིག་
མགོ་ཕྱིར་བསྟན་ལ་འཁོར་བར་བྲིས། རྩིབས་བརྒྱད་ཀྱི་རྩིབས་སོ་སོའི་སྟེང་དུ་ཡིག་མགོ་ཕྱིར་བསྟན་དུ། ཨོཾ་བཛྲ་ཙནྰ་
སརྦ་དུཥྨ་ཎ་ཏ་ཀ་ཧ་ན་ད་ཧ་པ་ཙ་སརྦ་དུ་ལཾ་ཧཱུཾ་ཕཊ། ཅེས་བྲི། ཕྱིའི་མུ་ཁྱུད་ལ་དྲིའི་སྟེང་ཐད་དུ། ཨོཾ་བཛྲ་
ཡཀྵ་རཱ་ཛའི་ཙིཏྟ་ལ་ཟུངས་ཟུངས་ཞེས་པ་ནས། ཨ་མྲྀ་ཏེ་ཧཱུྃ་ཕཊ། སོགས་སྔགས་ཚར་གཉིས་གསུམ་ཅི་
རིགས་ཀྱིས་འཁོར་བར་བྲི། སྡེ་བརྒྱད་བླ་རྡེལ་ཞེས་པའི་རྡོ་ཕ་བོང་ལོང་བུའི་ལོག་བཞི་དང་སྟེང་འོག་གཉིས་དང་དྲུག་ལ་
སྤྲེའུ་དང་། བྱ་ཕ་ཝང་ཁྲག་གིས་དྲི་དྲུག་བྲིས་ལ་ཙ་ཀྲའི་ལྟོ་བར་འཇོག་གོ །གཉིས་པ་ཧོམ་ཁུང་དང་ཆ་རྐྱེན་གཞན་ནོ། །
264

གནོད་སྦྱིན་ཤེས་པ་དཀར་པོའི་མནན་པའི་ཆོག་སྒྲིག
ཧོམ་ཁུང་ནི་རྣལ་འབྱོར་བ་ཁ་ལྷོར་ལྟ་བའི་མདུན་དུ། རང་བཞིན་གྱིས་ནག་པའི་ས་ལས་གྲུབ་པའི་ཧོམ་ཁུང་གྲུ་གསུམ་
པའི་ནང་ལོགས་རེ་རེ་ལ་སོར་ཉི་ཤུ་དང༌། ཕྱི་ལ་སོར་བཞི་བའི་ཁ་ཁྱེར་དང་ཕྱི་ནང་ཐམས་ཅད་རོ་སོར་(སོལ་)གྱིས་ཁ་
དོག་ནག་པོར་བསྒྱུར་ཞིང་། སྐྱེར་བའི་རྩད་ཐུར་ཟུར་གསུམ་པ་སྣེ་གཉིས་རྣོ་བ་མཐོ་ཚད། གྲངས་ཉེར་ཅིག་དུག་ཁྲག་གིས་
བྱུགས་པ་བསྣོལ་ཏེ་སྲིན་མོའི་འགྲོས་ཀྱིས་ཁ་ཁྱེར་ལ་འཛུགས། གོང་གི་ཁོར་ལིང་གི་མགོ་རང་ཕྱོགས་ལ་བསྟན་ནས་
ཧོམ་ཁུང་ནང་དུ་བཀྲམ་པའི་ལྟེ་བའི་དྲིའི་ཐོག་ཏུ་ཕ་ཝང་ལོང་བུ་བཞག་གོ །དེ་ནས་ཆ་རྐྱེན་གཞན་ནི། རང་གི་རྒྱབ་ངོས་སུ་
ཡི་དམ་དང་ཆོས་སྐྱོང་གི་རྟེན་བཤམས་པའི་མདུན་དུ་སོ་སོའི་གཏོར་མ་དང་མཆོད་པ་བཀོད་ཚུལ་མཛེས་པར་བཤམས།
རང་གི་མདུན་དུ་ལྕགས་སྣོད་སོགས་ཀྱི་ནང་དུ་ཐུན་རྫས་ལ། ཡུངས་དཀར། ཡུངས་ནགསྐེ་ཚེ། ཤིང་ཚེ། ལྕགས་ཕྱེ།
ཟངས་ཕྱེ། རྦབ་རྡོའི་ཕྱེ་དང་། བཙན་དུགབོང་ང་། ཐང་ཁྲོམ། ར་དུག་སོགས་དུག་སྣ་ཚོགས། ཁྲག་ངན་སྣ་ཚོགས་ཀྱི་
ཁུ་བས་ཐུན་རྫས་ཀྱི་ཕྱེ་མ་རྣམས་ལ་ངར་བླུད། མནན་པའི་རྫས་ལ། རྟ་ངང་བའི་ཐོད་པ་ཀླད་ཕོར་ལྟག་ཁུང་དང་བཅས་པ་
གས་ཆག་མེད་པ་ཞིག་དང་། གཞན་ཡང་ཚོན་སྐུད་སྣ་ལྔའི་གྲུ་གུ་སོགས་མཁོ་བའི་ཡོ་བྱད་ཐམས་ཅད་ཚོགས་པར་བྱའོ། །
༈ གཉིས་པ་དངོས་གཞི་ལ། སྒྲུབ་པའི་རིམ་པ་དང་། ལས་ལ་སྦྱར་བའོ། །དང་བོ་སྒྲུབ་པ་དངོས་ལ་འཇུག་
པའི་སྔོན་དུ་གསང་བདག་གོས་སྔོན་ཅན་གྱི་མངོན་རྟོགས་མཆོད་བསྟོད་བཟླས་བ་གཏོར་འབུལ་དང༌། དེ་ནས་ཆོས་སྐྱོང་
རྣམ་སྲས་ཀྱི་མཆོད་གཏོར་བསྡུས་པ་རེ་བཏང༌། ཆ་གསུམ་གྱི་གཏོར་མ་དང་། བགེགས་གཏོར་ནི་ཁྲོ་བོ་སྤྱན་དྲངས་ནས་
བགེགས་ལ་གཏོར་མ་བསྔོས་ནས་བཀའ་བསྒོ་བསྐྲད་པ་སོགས་ཡོངས་གྲགས་ལྟར་གཏོང་ལ། དྲག་སྔགས་བཟླས་ཤིང་
ཡུངས་དཀར་གྱིས་སྒྲུབ་རྗས་སོགས་ལ་ཐུན་གྱིས་བྲབ་ཅིང་བསྲུང་བའི་དམིགས་པ་བསྒོམ་མོ། །སྒྲུབ་པའི་རིམ་པ་དངོས་
ནི་འདི་ལྟར། ཨོཾ་ནི་ལཾ་བྷ་ར་དྷ་ར་བཛྲ་བཱ་ཎིཾ་ཧཱུཾ་ཧཱུཾ་ཕཊ། ཨོཾ་སྭ་བྷ་ཝ་ཤུདྡྷ་སརྦ་དྷརྨཱ་སྭ་བྷཱ་ཝ་ཤུདྷོ྅་
ཧཾ། ཧོམ་ཁུང་འཁོར་ལོ་བླ་རྡོ་དང་བཅས་པ་རང་བཞིན་གྱིས་གྲུབ་པ་མི་དམིགས་པ་སྟོང་བ་ཉིད་
དུ་གྱུར། སྟོང་བའི་ངང་ལས་རང་གི་མདུན་དུ་ཨེ་མཐིང་ནག་ལས་བྱུང་བའི་ལྕགས་ཀྱི་ཁང་བ་
ནག་པོ་གྲུ་གསུམ་པ་གཏིང་ཟབ་ཅིང་ཡངས་པའི་ཁ་ཁྱེར་ལ་རྩང་སྲིན་མོའི་འགྲོས་སུ་བསྐོར་
པའི་སྟེང་ན་ཞེ་སྡང་གི་མེ་འབར་བ། འོག་ན་འདོད་ཆགས་ཀྱི་ཆུ་ཁོལ་བ། བར་ན་གཏི་མུག་གི་
མུན་པ་འཐིབས་པ། མ་མོའི་ཐུན་ཁང་། གཤིན་རྗེའི་བཙོན་ཁང་། སྡེ་བརྒྱད་དྲེགས་པའི་འགྲིམ་
ལམ། སྲིད་པ་ལས་ཀྱི་བཙོན་ཁང་ཆེན་པོ་དེའི་ནང་དུ་ལས་བྱེད་ཕོ་ཉ་གཤིན་རྗེ་ལྟར་ཁྲོས་
265

ཙ་ཡུས་དཀའ་བཅུ་བ་འཕྲིན་ལས་རབ་བརྟན་གྱི་གསུང་འབུམ།
པ། སྲིན་པོ་ལྟར་རྔམ་པ། སྟག་སྤྱང་ལྟར་འཕྱོ་བ། ཤ་ཟ་ལྟར་རྒྱུག་པ། སོད་སོད་རྒྱོབ་རྒྱོབ་ཀྱི་
སྒྲ་འབྲུག་ལྟར་སྒྲོག་པས་གང་བའི་མཐིལ་དབུས་སུ་དྲི་ཐལ་མདོག་ལས་བྱུང་བའི་གནོད་སྦྱིན་
ཤེས་པ་དཀར་བོ་ཁྱི་དཀར་སྣ་དམར་གྱི་སྟེང་ན་པུས་བཙུག་ཏུ་འདུག་པ་ལག་པ་གཉིས་ཐལ་
བརྡེབས་སུ་གནས་པའི་ལུས་ལ་བེར་དང་ས་གཞུ་གྱོན་པ། ཡན་ལག་རྣམས་གནམ་ལྕགས་
ཐག་པས་དམ་དུ་བཅིང་བ། ཕུང་ཁམས་སྐྱེ་མཆེད་ཐམས་ཅད་ཡོངས་སུ་གསལ་བའི་ལྟོ་དབུས་
སུ་ཧཱུཾ་ནག་པོ་ལས་བྱུང་བའི་ལྕགས་ཀྱི་འཁོར་ལོ་རྩིབས་བརྒྱད་པ་སྤུ་གྲི་རེག་གཅོད་མགལ་
མེའི་འཁོར་ལོ་ལྟར་འཁོར་ཞིང་དུས་མཐའི་མེ་ལྟ་བུའི་ཚ་བས་གདུང་ཞིང་ཉམ་ཐག་པའི་རྣམ་
པ་ཅན་དུ་གྱུར། ན་མོ་དྲིན་ཅན་རྩ་བ་དང་བརྒྱུད་པར་བཅས་པའི་དཔལ་ལྡན་བླ་མ་དམ་པ་
རྣམས་ཀྱི་བཀའ་བདེན་པ་དང་།ཁྱད་པར་དུ་རྒྱལ་བ་རྡོ་རྗེ་འཆང་ཆེན་པོ། དཔལ་གསང་བའི་
བདག་པོ་ཕྱག་ན་རྡོ་རྗེ་གོས་སྔོན་ཅན། གྲུབ་པའི་དབང་ཕྱུག་རྒྱལ་པོ་འགྲོ་བཟང་པོ། ཟངས་
དཀར་ལོ་ཙཱ་བ་འཕགས་པ་ཤེས་རབ་ལ་སོགས་པའི་བཀའ་བརྒྱུད་ཀྱི་བླ་མ། དབང་ལུང་རྗེས་
གནང་མན་ངག་བྱིན་རླབས་གནང་བའི་སྒྲུབ་བརྒྱུད་ཀྱི་བླ་མ་དམ་པ་རྣམས་ཀྱི་བཀའ་བདེན་
པ་དང་། སངས་རྒྱས་ཀྱི་བཀའ་྾། ཆོས་ཀྱི་྾། དགེ་འདུན་གྱི་྾། ཡི་དམ་བྱ་བའི་རྒྱུད། སྤྱོད་
པའི་རྒྱུད། རྣལ་འབྱོར་རྒྱུད། རྣལ་འབྱོར་བླ་ན་མེད་པའི་རྒྱུད་ལ་སོགས་པའི་ཡི་དམ་རྒྱལ་བའི་
དཀྱིལ་འཁོར་གྱི་ལྷ་ཚོགས་རྣམས་ཀྱི་བཀའ་྾།ཁྱད་པར་དུ་གསང་བའི་བདག་པོ་ཕྱག་ན་རྡོ་རྗེ་
གོས་སྔོན་ཅན་གྱི་སྐུ་གསུང་ཐུགས་ཀྱི་གསང་བ་བསམ་གྱིས་མི་ཁྱབ་པའི་བཀའ་བདེན་པ་དང༌།
ཆོས་སྐྱོང་བའི་རྒྱལ་བོ་ཆེན་པོ་རྣམ་ཐོས་སྲས་ལ་སོགས་དཔལ་མགོན་དམ་པ་ཆོས་སྐྱོང་བའི་
སྲུང་མ་ཡེ་ཤེས་ཀྱི་སྤྱན་དང་ལྡན་པ་རྣམས་ཀྱི་བཀའ་྾། བཀའ་གསང་སྔགས་རིགས་སྔགས་
གཟུངས་སྔགས་སྙིང་བོ་ཕྱག་རྒྱ། ཏིང་ངེ་འཛིན་གྱི་བདེན་པ་དང༌། བདེན་པ་ཆེན་པོའི་མཐུ་ལ་
བརྟེན་ནས་ཆོས་སྐྱོང་རྣམ་ཐོས་སྲས་ཀྱི་སྒོ་ནས་མཆོག་དང་ཐུན་མོང་གི་དངོས་གྲུབ་བསྒྲུབ་པ་
ལ་བར་དུ་གཅོད་ཅིང་བགེགས་བྱེད་པའི་གནོད་བྱེད་ཤེས་པ་དཀར་བོའི་བླ་སྲོག་རྣམ་པར་ཤེས་
པ་མཐོ་སྲིད་པའི་རྩེ་མོ་མན་ཆད། དམའ་ན་རག་དམྱལ་བ་ཡན་ཆད། བར་ལྕགས་རིའི་འགྲམ་
266

གནོད་སྦྱིན་ཤེས་པ་དཀར་པོའི་མནན་པའི་ཆོག་སྒྲིག
ཚུན་ཆད། ས་འོག་ས་སྟེང་། ས་བླ་གང་ན་གནས་ཀྱང་གཟུགས་ལངྒི་མིང་བྱང་བུ་དང་བཅས་
པའི་ཆ་འདི་ལ་ཁུག་ཅིག །ཕོབ་ཅིག །བསྟིམ་ཞིག ། ཨོྃ་བཛྲ་ཨཾ་ཀུ་ཤ་ཛཿཨོཾ་བཛྲ་པཱ་ཤ་ཧཱུཾ། ཨོཾ་
བཛྲ་སྤོ་ཊ་བཾ། ཨོཾ་བཛྲ་གྷཎྜ་ཧོཿ ཞེས་དམིགས་པ་ཡིད་རྩེ་གཅིག་པས་བདེན་སྟོབས་ལན་བདུན་ནམ་ལྔ་གསུམ་
སོགས་བརྗོད་པས་དགུག་གཞུག་དྲག་ཏུ་བྱེད་པ་ཐུན་བཞི་སོ་སོའི་འགོ་ལ་བྱ། དེ་ནས་བཟླས་པའི་སྔགས་ནི། ཨོཾ་ནི་
ལཾ་བྷ་ར་དྷ་ར་བཛྲ་པཱ་ཎི་ཧཱུྃ་ཧཱུྃ་ཕཊ༔ ཨོཾ་བཛྲ་ཙངྐ་སརྦ་དུཿཥ་ཎ་ད་ཀ་ཧ་ན་ད་ཧ་བ་ཙ་སརྦ་དུ་ལཾ་
ཧཱུྃ་ཕཊ༔ ཨོཾ་བཛྲ་ཡཀྵ་ར་ཛའི་ཙིཏྟ་ལ་ཟུངས་ཟུངས། ཁ་རཀྵ་རྨ་ཤ་རྦད། འཁུན་དུམ་བུར་
ཤིག་ཤིག །དྷ་ན་རཀྵ་ར་ཛའི་ཙིཏྟ་ཕྱུང་རྦད། ལྡོག་ན་རཀྵ་མྱོགས་རྦད། ར་ཛའི་ཙིཏྟ་གཏུབས་
གཏུབས། ཨོྃ་བཛྲ་བཛྲ་ཀྲོ་དྷ་ཀྲོ་དྷ་ར་ཛའི་ཙིཏྟ་སིད་དྷི་ཨ་མྲྀ་ཏེ་ཧཱུཾ་ཕཊ། ཅེས་བཟླས་པའི་ཚེ་རང་
ཉིད་དཔལ་གསང་བའི་བདག་པོ་ཕྱག་ན་རྡོ་རྗེ་གོས་སྔོན་ཅན། སྣང་སྟོང་སྒྱུ་མའི་སྲིན་པོ་དྲག་ཏུ་ཁྲོས་པ་ལྟ་བུའི་སྐུར་
གསལ་བའི་རང་གི་ཐུགས་ཀའི་སྔགས་འཕྲེང་ལས་འོད་ཟེར་ཚ་ཞིང་རྩུབ་པའི་མེ་ལྕེ་ལྟ་བུ་འཕྲོས་པ། མདུན་གྱི་ཤེས་པ་
དཀར་བོའི་ལྟོ་བའི་འཁོར་ལོ་ལ་ཕོག་པས་འཁོར་ལོ་གཡོན་སྐོར་དུ་མགྱོགས་པར་འཁོར་བས་སྤུ་གྲི་རེག་གཅོད་ཀྱིས་
བཅད་པ་ལྟར་སྲོག་རྩ་དུམ་བུར་གཏུབ་ཅིང༌། དོན་སྣོད་པགས་པ་དང་བཅས་པ་སྤུ་གྲིས་ཤ་རྗེན་འཐག་པ་བཞིན་དང་མེས་
བསྲེགས་པར་བསམ་པ་སྔགས་དྲག་དམིགས་དང་བཅས་ཏེ་བཟླས། ཡང་སྐབས་སྐབས་སུ་རང་གི་ཐུགས་ག་ནས་འཕྲོས་
པའི་འོད་ཟེར་ལས་ཁྲོ་བོ་ལྕགས་ཀྱུ་ཞགས་པ་ལྕགས་སྒྲོག་དྲིལ་བུ་དང་མཚོན་ཆ་ཐོགས་པ་དཔག་ཏུ་མེད་པས་དམིགས་བྱ་
རང་དབང་མེད་པར་ལྕགས་ཀྱུས་སྙིང་ལ་བཏབ། ཞགས་པས་སྐེ་ནས་ཁྲིད། ལྕགས་སྒྲོག་གིས་ཡན་ལག་བཅིངས། དྲིལ་
བུས་མྱོས་སུ་བཅུག ཐོ་བས་བརྡུངས། རླུང་གིས་རྒྱབ་ནས་དེད། མཚོན་ཆས་ལུས་ལ་བསྣུན་ཅིང་། ཐུན་རྫས་སྣ་ཚོགས་
ཀྱིས་ཆར་ཕབ་པས། བྱ་སྒྲོ་མེས་བསྲེགས་པ་ལྟར་དང་། འཇིམ་པའི་མཁར་ལ་སྒྱོག་རྡོ་བརྒྱབ་པ་བཞིན་དུ་དམིགས་བྱ་
ཉེས་ཅན་རྡུལ་དུ་བརླག་པར་བསམ་ཞིང་ཐུན་གྱིས་ཁྲབ་ལ་གཟིར། དེ་ལྟར་དམིགས་གནད་དང་བཅས་དྲག་སྔགས་ཀྱི་
བཟླས་པ་མི་ཚིག་གིས་བར་མ་ཆོད་པར་ཐོ་རེངས་དང་ཉིན་གུང་ཡན་གྱི་སྔ་ཐུན་དང་། ཕྱི་ཐུན་དང་དགུང་ཁའི་སྲོད་ཐུན་
ཏེ་ཐུན་བཞིར་བཅད་ནས་བརྩོན་འགྲུས་ཆེན་པོས་བསྒྲུབས་པས། ཐུབ་རྟགས་སུ་ཁྱི་ལ་སོགས་པ་གསོད་པ་ཉམས་སྣང་
དང་རྨི་ལམ་ལ་ངེས་ཅན་མ་བྱུང་གི་བར་དུ་བསྒྲུབ་དགོས། རྟགས་ཡིད་ཆེས་ཅན་བྱུང་བ་ན། ཧོམ་ཁུང་ནང་གི་འཁོར་ལོ་བླ་
རྡོ་དང་བཅས་པ་བླངས་ལ། བླ་རྡོ་འཁོར་ལོའི་ལྟོ་བའི་དྲིའི་ཐོག་ཏུ་བཞག་ནས། རོ་ལྟེབ་དང་དར་ལྟེབ་སོགས་ལྟེབ་ལུགས་
267

ཙ་ཡུས་དཀའ་བཅུ་བ་འཕྲིན་ལས་རབ་བརྟན་གྱི་གསུང་འབུམ།
ཚུལ་བཞིན་དུ། དབུས་ཀྱི་བླ་རྡོའི་སྟེང་དུ་དྲིལ་ཏེ་ཚོན་སྐུད་སྣ་ལྔས་ཆིངས་བརྒྱབས་ནས། རྟ་ངང་བའི་ཐོད་པའི་ཅིས་ཁུང་
ནང་དུ་འཁོར་ཞིང་མགོ་མཇུག་མ་ནོར་བར་བརྫངས་ཏེ་ཅིས་ཁུང་སྒོ་ཐལ་འཇིམ་གྱིས་བཅད་ལ། རྟ་ཐོད་ཀྱི་དཔྲལ་བའི་
སྟེང་དུ་རྡོ་རྗེ་རྒྱ་གྲམ་བྲིས་ལ། སླར་ཡང་ཧོམ་ཁུང་ནང་དུ་བཞག་སྟེ། ངག་ཐུན་བསྡམས་ནས་ཐུན་བཞིས་གོང་གི་བཟླས་
སྔགས་ཀྱི་གཤམ་དུ། གནོད་བྱེད་ཤེས་པ་དཀར་བོའི་སྲོག་ལ་རྦད་ནན། མ་ར་ཡ་ནན། ནྟཾ་བྷ་ཡ་
ནན། ཞེས་ཞག་བདུན་གྱི་བར་དུ་བཟླས། དེ་ནི་དངོས་གཞིའི་རིམ་པའོ། །
༈. གཉིས་པ་ལས་ལ་སྦྱར་བ་ནི། གང་ཆ་ནན་པའི་གནས་ནི་ལམ་རྒྱ་གྲམ། ལུང་གསུམ་འདུས་མདོ། རི་སྣ་
རིང་བོའི་སྣ་ཆུ་ལ་ཟུག་པ་འམ། ལྷ་ཁང་རྙིང་བ། མཆོད་རྟེན་རབ་གནས་ཅན་ལ་སོགས་སྟབས་གར་འགྲིག་གི་སར་རང་
ཉིད་སོང་ནས་བསངས་བསྔོས། གནས་དེའི་གཞི་བདག་ལ་དམིགས་ནས་དཀར་གཏོར་བསྔོས་ལ། གནན་པའི་ས་དེར་
འབྲུས་ཁུང་ཁྲུ་གང་བ་གྲུ་གསུམ་པ་མར་ལ་ཁྲུ་ཕྱེད་དོ་བྲུས་ལ་དེར་མནན་ཐོད་བཞག ཐོད་པའི་མཐར་རྡོ་སྒྲོམ་གྲུ་གསུམ་
དུ་བརྩིགས། དེའི་ཁར་གཡའ་མ་ཆེན་པོས་བཀབ་ཅིང་སྟེང་དུ་ས་རིམ་གྱིས་བླུག་ནས་ཞིབ་མོར་བཅགས་ཏེ་རྗེས་མི་
མངོན་པར་བྱའོ། །དེ་ནས་སླར་སྒྲུབ་གནས་སུ་འོངས་ནས། ཡི་དམ་དང་ཆོས་སྐྱོང་ལ་གཏང་རག་གི་མཆོད་གཏོར་རྒྱས་
པར་ཕུལ་ལ་ཧོམ་ཁུང་སོགས་མི་མངོན་པར་བྱའོ། །
ཅེས་ལུས་ངན་པོའི་མདོ་ལས་གསུངས་པའི་རྣམ་སྲས་སེར་ཆེན་སྒྲུབ་པའི་དངོས་གྲུབ་ལ་གེག་བྱེད་པའི་གནོད་
སྦྱིན་ཤེས་པ་དཀར་བོ་མནན་པའི་ཆོག་སྒྲིག་གནམ་ལྕགས་རྡོ་རྗེའི་ལྷུན་པོ་ཞེས་པ་འདི། རྒྱལ་བོ་འགྲོ་བཟང་སྙིང་བོའི་
ལུགས་བཞིན་དུ་དགེ་སློང་སྐལ་བཟང་གིས་ནན་ཞུས་ཀྱི་ངོར། བཀའ་བཅུ་འཕྲིན་ལས་རབ་བརྟན་གྱིས་ལྕགས་བྱའི་ལོ་
སྟོན་ཟླ་འབྲིང་བོའི་མར་ངོའི་ཚེས་བཅུའི་ཉིན། གཞི་དགེ་ཆོས་འཁོར་གླིང་ནས་སྦྱར་བའི་ཡི་གེ་བ་ནི་དགེ་སློང་བློ་བཟང་
གིས་བགྱིས་པ་འདིས་ཀྱང་བསྟན་འགྲོའི་དོན་བླ་ན་མེད་པ་འབྱུང་བའི་རྒྱུར་གྱུར་ཅིག ། ། །སརྦ་མངྒ་ལཾ། །
268

གནོད་སྦྱིན་ཤེས་པ་དཀར་པོའི་མནན་པའི་ཆོག་སྒྲིག